**Referat fra møte i Landssstyrets arbeidsutvalg 10. januar 2024.**

Møtet ble avholdt på Zoom.

**Tilstede: Mette Lilleeng, Hege Blichfeldt Norset og Heidi Vestbye (tillitsvalgt)**

**Tilstede fra adm: Øyvind Woie, generalsekretær**

Sak 1/2024: Orienteringer

Styret har besluttet at AU skal være mer aktivt med denne våren i forbindelse med omstilling og endringer i KABBs arbeid.

Det ble orienterte om følgende:

* Leiekontrakt med Kirkens Hus, (det nåværende i Rådhusgata) er i ferd med å komme på plass. Årlig leie er 2480 kr pr kvm. Eks Mva – det gir en årlig leie på 91 767.- eks mva pluss felleskostnader på 40 700.- eks mva. Totalt 132.467 eks mva. I tillegg kommer et pålagt kantinegebyr på 21.600,- pr. år. Dette er totalt høyere enn hva vi budsjetterte med. Vi søker momsrefusjon for husleie. Leiekontrakten gir tilgang på alle møterom og fellesarealer i Kirkens hus, så fremt det er ledig alle dager i uken og hele døgnet. Selve kontoret har plass til tre arbeidsplasser, det er plass til en sofa der for besøk og vi har tilgang til fellesarealer sammen med spennende samarbeidspartnere som blant annet Samarbeidsrådet for tro og livssyn og Norges kristne råd. Vi har blitt svært godt mottatt.
* Diakon Hilde Grumstad og generalsekretær Øyvind Woie har hatt et svært konstruktivt og godt møte med kirkerådsdirektør Ingrid Vad Nilsen og Jan Kristian Kielland, avdelingsdirektør for kirkefag og økumenikk. Den norske kirke har forventninger til et samarbeid med KABB og har forståelse for de utfordringene vi presenterer. Vi kommer tilbake til avtalen senere. Et av hovedpunktene fra KABB sin side var økning av driftsstøtte. Avtalen øker ikke støtten, men knytter oss tettere sammen på mange viktige felles interesseområder. Likevel har kirkerådsledelsen stor forståelse for KABBs utfordringer knyttet til økonomi. Det er anerkjennelse for at KABB gjør en viktig jobb som kirken måtte gjøre dersom vi ikke fantes. Kirkerådsdirektøren bekrefter at veien for KABB er å gå via kirkepolitikerne; «Dette har dere jo allerede klart med å få til ekstra bevilgning til salmeboken», påpekte direktøren.
* KABB har mottatt oppsigelse av avtale med Frank Tangen. Han er selvstendig næringsdrivende og har jobbet for KABB på oppdrag over en lengre periode. Diakon Hilde Grumstad overtar ansvaret som prosjektleder for prosjektet om synstolking i Asker. Hun er allerede med i dette arbeidet. Avtalen løper ut mars måned og Frank gjør også ferdig forestillingen med Heidi Halvorsen som blant annet har fått støtte fra K-Stud. Forestillingen er planlagt vist høst 2024 og vår 2025 i lokalforeninger og andre steder og skal også bidra til å få tak i nye givere. Vi søker midler fra Dam-stiftelsen til dette.
* Styreleder og generalsekretær deltar på møte med Clemens eiendom fredag 12. januar. Da presenteres forslag til leiekontrakt i Oslo Hospital, kirkens nye hus der KABB har en intensjon om å leie. AU er enig med generalsekretær at landsstyret må få avtalen til gjennomgang før signering. AU ønsker å ha et digitalt møte på Zoom med landsstyret for å drøfte denne saken spesielt kl 19.00, torsdag 22. februar 2024
* KABB er varslet om en større arv. Totalbeløpet er ikke kjent ennå, men det dreier seg om en enebolig med innbo i Stavanger. Dødsboet blir fulgt opp av en advokat fra Stavanger som vi har tatt kontakt med.
* Årsregnskapet for 2023 går mot et underskudd. Innsamlingsmåneden desember, som vanligvis er vår beste, har gitt mindre inntekt enn i 2022. Foreløpig for desember er tallet 191.000, i 2022 var det på 264.000 kr. Styret skal etter planen behandle årsregnskapet til KABB på møte 21. mars.
* Det ble også orientert om rekrutteringsarbeidet med å finne nye styremedlemmer til foreningen i Oslo. Det er vanskelig å finne godt kvalifiserte kandidater.

Referent: Øyvind Woie, generalsekretær, 12.01.2024